Правилник за изменение и допълнение

**на Правилника за устройството и дейността на Държавно предприятие „Национална компания „Железопътна инфраструктура”**

(обн., ДВ бр. 39 от 2009 г., изм. и доп., бр. 98 от 2009 г., изм. и доп., бр. 25 от 2010 г.; изм. и доп., бр. 100 от 2010 г., бр. 99 от 2012 г., изм. и доп., бр. 49 от 2014 г., изм. и доп., бр. 76 от 2015 г.)

§ 1. В чл. 29, ал. 1 се правят следните изменения и допълнения:

1. Създава се т. 5а:

„5а. финасов контрольор“

1. т. 15 се отменя;
2. Създава се т. 17:

„17. дирекция „Бюджет, финанси и информационни системи“.

§ 2. Създава се чл. 38а:

„чл. 38а.Финасовият контрольор е на пряко подчинение на генералния директор и:

1. Извършва предварителен контрол за законосъобразност преди поемане на задължението, в съответствие с действащите нормативни актове.

2. Извършва предварителен контрол за законосъобразност на всички документи и действия преди поемане на разхода.

3. Следи за спазване на принципите за добро финансово управление и прозрачност.

4. Документира осъществяването на проверките за предварителен контрол чрез попълване на контролен лист.

5. Води регистър за извършения предварителен контрол в който вписва обстоятелствата в реда на тяхното постъпване.“

§ 3. В чл. 40 се правят следните изменения и допълнения:

1. В т. 1 думите „ОП „Транспорт“ се заменят със „за финансиране от Оперативна програма „Транспорт и транспортна инфраструктура“ 2014-2020 г. („ОПТТИ 2014 - 2020 г.), Структурните и Кохезионния фондове на ЕС и други донорски фондове и програми“;

2. В т. 2 думите „ОП „Транспорт“ 2007 - 2013 г. и Структурните и Кохезионния фондове на ЕС за програмния период 2014 - 2020 г.“ се заменят с „ОПТТИ 2014 - 2020 г., Структурните и Кохезионния фондове на ЕС и други донорски фондове и програми“.

3. В т. 3 думите „ОП „Транспорт“ 2007 - 2013 г. и Структурните и Кохезионния фондове на ЕС за програмния период 2014 - 2020 г.“ се заменят с „ОП „Транспорт и транспортна инфраструктура“ 2014-2020 г. Структурните и Кохезионния фондове на ЕС и други донорски фондове и програми“;

4. В т. 4 думите „фондовете на ЕС чрез Оперативна програма „Транспорт“ 2007 - 2013 г. се заменят с „ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

5. В т. 5 думите „(в съответствие с Оперативното споразумение между ДП „НКЖИ“ и УО по ОПТ)“ се заменят с „(в съответствие с Условията и Споразуменията за финансиране)“, и думите „финансирани със средства на ЕС чрез Оперативна програма „Транспорт“ 2007 - 2013 г.“ се заменят със „съфинансирани от ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

6. В т. 6 думите „ЕС чрез Оперативна програма „Транспорт“ 2007 - 2013 г.“ се заменят с „ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

7. Точка 7 се отменя;

8. Точка 8 се отменя;

9. В т. 9 думите „от фондовете на ЕС чрез Оперативна програма „Транспорт“ 2007 - 2013 г.“ се заменят с „ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

10. В т. 10 думите „финансирани по Оперативна програма „Транспорт“ 2007 - 2013 г.“ се заменят със „съфинансирани от ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

11. В т. 11 думите „фондовете на ЕС чрез Оперативна програма „Транспорт“ 2007 - 2013 г.“ се заменят с „ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

12. В т. 12 думите „Оперативна програма „Транспорт“ се заменят с „ОПТТИ 2014 - 2020 г., Структурните и Кохезионния фондове на ЕС и други донорски фондове и програми“.

13. В т. 13 думите „фондовете на ЕС чрез Оперативна програма „Транспорт“ 2007 - 2013 г.“ се заменят с „ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

14. В т. 14 думите „фондовете на ЕС чрез Оперативна програма „Транспорт“ 2007 - 2013 г.“ се заменят със „съфинансирани от ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

15. В т. 15 думите „изпълнявани по ОПТ” се заменят със „съфинансирани от ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

16. Създават се нови т. 16 – 17:

„16. Извършва програмиране, планиране, хоризонтални мерки и укрепване на административния капацитет, вкл. изпълнение на проекти за административен капацитет, свързани с усвояване на средствата от ОПТТИ 2014 - 2020 г., Структурните и Кохезионния фондове на ЕС и други донорски фондове и програми;

17. Изготвяне на методически указания и документи за провеждане политиката на Управляващ/Контролиращ орган и съответните нормативни документи, свързани с подготовката, изпълнението и управлението на проекти, финансирани със средства от ОПТТИ 2014 - 2020 г., Структурните и Кохезионния фондове на ЕС и други донорски фондове и програми.“

§ 4. В чл. 41 се правят следните изменения и допълнения:

1. „(1) Управлението и изпълнението на инфраструктурни проекти в предприятието се осъществява от Звена за подготовка управление на проекти (ЗПУИП), създадени за всеки конкретен проект, финансиран или планиран за финансиране от фондовете на ЕС.“

2. В ал. 2 след думите „Звената за“ се добавя „подготовка“ и думите „за управление и изпълнение на инфраструктурни проекти по ОПТ“ се заменят със “– Практически указания за управление и изпълнение на проекти по ЕСИФ“;

3. В ал. 3 думата „ЗУИП“ се заменя със „ЗПУИП“ и думите „за управление и изпълнение на инфраструктурни проекти по ОПТ“ се заменят с „– Практически указания за управление и изпълнение на проекти по ЕСИФ“;

4. В ал. 4 думата „ЗУИП“ се заменя със „ЗПУИП“ и думите „за управление и изпълнение на инфраструктурни проекти по ОПТ“ се заменят с „– Практически указания за управление и изпълнение на проекти по ЕСИФ“.

§ 5. В чл. 47 се правят следните изменения и допълнения:

1. В т. 3 думите „с изключение“ се заменят с „включително“ и думите фондовете на ЕС чрез Оперативна програма „Транспорт“ 2007 - 2013 г.“ се заменят с „ОПТТИ 2014 - 2020 г., Структурните и Кохезионния фондове на ЕС и други донорски фондове и програми“;

2. В т. 6 думите „обнародване в електронната страница на „Държавен вестник“ се заличават;

3. т. 8 се отменя;

4. т. 9 се отменя;

5. т. 10 се отменя.

§ 6. чл. 49e се отменя.

§ 7. Създава се чл. 49з:

„чл. 49з (1) Дирекция „Бюджет, финанси и информационни системи“:

1. Ръководи процеса на планиране и управление на бюджета на компанията и средствата, предоставяни по ОП „Транспорт и транспортна инфраструктура“ и Механизма за свързана Европа, както и други финансови източници за изпълнението на проекти, по които компанията е страна;
2. Разработва тригодишна бюджетна прогноза и проект на бюджет за съответната година на компанията по икономически показатели, политики и програми съвместно с експлоатационните поделения за необходимото им финансиране по средносрочната финансова рамка;
3. Изготвя и предоставя на Министерството на финансите, Министерството на транспорта, информационните технологии и съобщенията и други контролни институции месечни, тримесечни и годишни финансови отчети за изпълнение на бизнес плана по линия на договора с държавата, на средства от ЕС, съставени по политики и програми, справки и разшифровки към тях с цел достоверното представяне на информация за паричните потоци, активите и пасивите на компанията;
4. Приема, проверява и обобщава месечните заявки за предоставяне на средства на поделенията към НКЖИ, изготвя месечното разпределение на бюджета на НКЖИ, като в хода на изпълнение на бюджета изготвя актуализирано месечно разпределение;
5. Изготвя промени по бюджета на НКЖИ, определя разходни лимити съгласно бюджета за съответната година и одобрява плащанията;
6. Изготвя и анализира финансови и икономически анализи и прогнози за управленски нужди;
7. Изготвя методология за организацията и прилагането на единната счетоводна отчетност в съответствие с изискванията на Закона за счетоводството, приложимите счетоводни стандарти и указания на министъра на финансите;
8. Участва в процеса по определяне на услугата по ценообразуване „Достъп до железопътната инфраструктура";
9. Приема, проверява и оформя документи свързани с финансово счетоводната дейност, като ги обработва и осчетоводява по съответните счетоводни сметки;
10. Отговаря за счетоводното отчитане на средствата по Структурните, Кохезионния фондове, Механизма за свързана Европа и други международни програми и споразумения;
11. Осъществява счетоводната дейност при спазване на принципите за законосъобразност, добро финансово управление и прозрачност, надеждност и всеобхватност на финансовата и оперативната информация;
12. Отговаря за пълното, вярно, точно и своевременно осчетоводяване на всички стопански операции;
13. Извършва системен анализ на средствата, отчетени по съответните счетоводни сметки от Сметкоплана на компанията, като съпоставя данните на начислена основа с отчета за изпълнение на бюджета с цел получаване на достоверна информация за финансовото състояние на компанията;
14. Отчита стопанските операции по проекти и обекти - синтетично и аналитично.
15. Поддържа работеща оперативна техническа система за отчетност на приходите, трансферите и разходите по източници на финансиране;
16. Подготвя, съдейства и участва в извършването на инвентаризации и спазване на утвърдения от генералния директор план-график за провеждане на годишни инвентаризации и преглед на оценката на финансовите и нефинансовите активи в компанията с цел вярно и точно представяне на информацията във финансовите отчети. Осигурява надеждна информация за наличните активи и пасиви на компанията за провеждане на периодични и годишна инвентаризации, съгласно Закона за счетоводството и осчетоводява резултатите от тях;
17. Приключва счетоводните сметки, книги и регистри в края на отчетния период /в края на годината/;
18. Осъществява счетоводна отчетност, спазвайки принципа на текущото начисляване;
19. Изготвя месечни, тримесечни и годишни оборотни ведомости и баланси на компанията, удостоверяващи коректното и достоверно представяне на активите и пасивите и паричните потоци на НК „ЖИ“;
20. Отговаря за коректното изчисляване и навременно изплащане на възнагражденията на служителите;
21. Извършва плащания към изпълнителите по сключените договори, свързани с дейността на компанията до размера на наличните средства;
22. Взаимодейства с другите дирекциите в компанията, съгласно вътрешните правила и процедури;
23. Осъществява контакти и взаимодейства с други администрации до нивото на своята компетентност и съгласно вътрешните правила и процедури;
24. Осъществява стратегическо планиране на дейности по информационните и комуникационните технологии в компанията;
25. Осъществява планиране, изграждане, внедряване и развитие на информационните и комуникационните системи на компанията;
26. Осъществява планиране, администриране и поддръжка на информационната и комуникационната инфраструктура в компанията;

(2) „Дирекция „Бюджет, финанси и информационни системи“ се ръководи от директор, чиито правомощия се определят в утвърдена от генералния директор длъжностна характеристика.

§ 8. В чл. 55, ал. 3 думите „дирекция „Финанси и управление на собствеността“ се заменят с „Дирекция „Бюджет, финанси и информационни системи“.

§ 9. В чл. 55а, ал. 3 думите „дирекция „Финанси и управление на собствеността“ се заменят с „Дирекция „Бюджет, финанси и информационни системи“.

§ 10. В чл. 56, ал. 3 думите „дирекция „Финанси и управление на собствеността“ се заменят с „Дирекция „Бюджет, финанси и информационни системи“.

**Заключителна разпоредба**

§ 11. Правилникът влиза в сила от датата на обнародването му в „Държавен вестник”.

**Ивайло Московски**

*Министър на транспорта,*

*информационните технологии и съобщенията*